CELEX: 62015FN0047
Language: bg
Date: 2015-03-24 00:00:00
Title: Дело F-47/15: Жалба, подадена на 24 март 2015 г. — ZZ/Комисия

8.6.2015   
            
            
               BG
            
            
               Официален вестник на Европейския съюз
            
            
               C 190/35
            
         Жалба, подадена на 24 март 2015 г. — ZZ/Комисия
   (Дело F-47/15)
   (2015/C 190/41)
   Език на производството: френски
   
      Страни
   
   
      Жалбоподател: ZZ (представител: É. Boigelot, адвокат)
   
      Ответник: Европейска комисия
   
      Предмет и описание на спора
   
   Отмяна на решението да не се уважи искането за даване на обратно действие на надбавката за деца на издръжка в полза на двете деца на съпругата на жалбоподателя, които пребивават в неговото домакинство по една седмица на всеки две, считано от датата на сключване на брака им, както и изплащане на обезщетение.
   
      Искания на жалбоподателя
   
   
               —
            
            
               да се отмени решението от 9 декември 2014 г., съобщено на 16 декември 2014 г., но само в частта, в която след като е уважил в това отношение жалбата му по административен ред и правилно е приел, че следва да се отмени решението от 19 юни 2014 г. и вследствие на това да му се предоставят надбавката за деца на издръжка и свързаните с нея предимства, органът по назначаването все пак е решил да не му признае правото на разглежданата надбавка с обратно действие, считано от датата, на която жалбоподателят е сключил брак и да му признае това право на надбавка за деца на издръжка и свързаните с нея предимства едва от 1 март 2014 г., а именно от първия ден на месеца, в който жалбоподателят е подал молбата си за преразглеждане;
            
         
               —
            
            
               във всички случаи в рамките на правомощието на съда за пълен съдебен контрол да се осъди ответникът да заплати обезщетение в размер на 33  375,99 EUR, с възможност за увеличаване на сумата в хода на производството, за вредата, претърпяна вследствие на нарушението от страна на ответника, заедно с мораторните лихви съгласно приложимия в Белгия законоустановен лихвен процент за разглежданите години, считано от 1 септември 2011 г. до датата на пълното изплащане;
            
         
               —
            
            
               във всички случаи да се осъди ответникът да заплати изцяло съдебните разноски съгласно член 87, параграф 1 от Процедурния правилник на Съда на публичната служба.